
Rīgā 2022. gada 9. augustā (prot. Nr. 39 43. §)
Grozījumi Ministru kabineta 2018. gada 26. jūnija noteikumos Nr. 379 "Noteikumi par zvērinātu notāru apliecināto pilnvarojumu reģistru, Latvijā atsaukto pilnvarojumu reģistru un nākotnes pilnvarojumu reģistru"
Izdoti saskaņā ar Notariāta likuma 45.1 pantu
· Izdarīt Ministru kabineta 2018. gada 26. jūnija noteikumos Nr. 379 "Noteikumi par zvērinātu notāru apliecināto pilnvarojumu reģistru, Latvijā atsaukto pilnvarojumu reģistru un nākotnes pilnvarojumu reģistru" (Latvijas Vēstnesis, 2018, 128. nr.) šādus grozījumus:
· 1. Papildināt ar 5.6.1 apakšpunktu šādā redakcijā:
· "5.6.1 ziņas par to, ka pilnvarotājs ir miris;".
· 2. Papildināt ar 6.6.1 apakšpunktu šādā redakcijā:
· "6.6.1 ziņas par to, ka pilnvarotājs ir miris;".
· 3. Papildināt ar 8.1 punktu šādā redakcijā:
· "8.1 Šo noteikumu 5.6.1  un 6.6.1 apakšpunktā minētās ziņas reģistrā iekļauj no Fizisko personu reģistra informācijas sistēmas automatizētajā datu pārraides režīmā, tiklīdz šīs ziņas ir ievietotas Fizisko personu reģistra informācijas sistēmā. Ja pilnvarotājs nav reģistrēts Fizisko personu reģistrā, ziņas par viņa nāvi reģistrā ieraksta reģistra operators, kuram Latvijas Zvērinātu notāru padome uzdevusi to veikt, pamatojoties uz personas vai zvērināta notāra iesniegumu, kam pievienota miršanas apliecības kopija vai tāda ārvalstīs izsniegta dokumenta kopija, kurš apliecina miršanas fakta reģistrāciju."

